# **Kommunen som klimavennlig innkjøper**

**HVA:**

Gjennom å sette ambisiøse og målrettede klima- og miljømål for byggeprosjektene og benytte hensiktsmessige kontraktsformer, krav og kriterier vil offentlige innkjøpere bidra til å redusere utslipp og miljøbelastning i det enkelte prosjekt og fremme det grønne skiftet.

**HVORFOR:**

Bygg- og anleggsnæringen står for en betydelig del av Norges klimagassutslipp og miljøbelastning. Reduksjon i næringens utslipp og ivaretakelse av ulike miljøaspekter vil derfor ha stor verdi. Næringen har opparbeidet seg kompetanse på kostnadseffektive måter å ivareta klima og miljø på. De beste resultatene oppnås ved at klima- og miljøhensyn vektlegges tidlig i planleggingen av et bygge- og anleggsprosjekt i samarbeid med entreprenør. Offentlige bestillere kan også stille målrettede og effektive klima- og miljøkrav og benytte kriterier utviklet av bestillere og næringen i fellesskap

**HVORDAN**

* Gjennomfør markedsdialog med tanke på kartlegging av mulighetene til å redusere prosjektets klima- og miljøbelastning, herunder valg av kontraktsform med tanke på tilrettelegging for samarbeid om bærekraftige og kostnadseffektive løsninger tidlig i prosessen og hvilke krav og eventuelt kriterier som skal benyttes
* Still krav til kvalifikasjonskrav om miljøsertifisering, ISO 14000 eller miljøfyrtårn
* Be om ombrukskartlegging ved rehabilitering og riveprosjekter
* Vurder krav om forbedring av økologiske kvaliteter og krav om kompensasjon og restaurering av natur og økologi ved tap etter avklaringer med økolog
* Still krav til energikarakter for bygget, minimum energikarakter B for nybygg
* Still krav til andel maskiner og kjøretøy i ulike kategorier som skal være utslippsfrie etter avklaringer med markedet.
* Still krav til sorteringsgrad og maksimal avfallsmengde per kvadratmeter bygg, minimum 75 % sorteringsgrad og maks 30 kg avfall/kvm
* Vurder å benytte tildelingskriterium for reduksjon av utslipp fra materialer ved å lage et klimagassbudsjett med låste mengder og be om en forbedring av dette med dokumentasjon av EPD fra tilbyderne
* Still krav om å benytte lavutslippsmaterialer med maksutslipp for
	+ Bygningsplater
	+ Isolasjon
	+ Stål
	+ Betong

Bruk av lavutslippsmaterialer medfører 15-20 % reduksjon av utslipp uten at kostnadene øker, se nærmere vedlegg med oppdaterte maksimale CO2-utslipp.

[EBA\_terskelverdier\_071024.indd](https://www.eba.no/contentassets/f2214606349f448fa866c64792e0b395/eba_terskelverdier_071024.pdf)